# SARS-CoV-2

| Teški akutni respiratorni sindrom koronavirus 2 |
| --- |
| Elektronski mikrograf SARS-CoV-2 viriona |
| Ilustracija poprečnog presjeka virusa SARS-CoV-2 koji prikazuje unutrašnje dijelove |
| Sistematika |
| Red | *Nidovirales* |
| Porodica | *Coronaviridae* |
| Potporodica | *Orthocoronavirinae* |
| Rod | *Betacoronavirus* |
| Podrod | *Sarbecovirus* |
| Vrsta | *SARS* |
| Sinonimi |
| * *SARS-CoV-2*
* *Novi koronavirus 2019*
* *2019-nCoV*
 |

**SARS-CoV-2** (engleski: *Severe acute respiratory syndrome coronavirus 2*, u prevodu: **teški akutni respiratorni sindrom koronavirus 2**) jest zarazni virus koji uzrokuje COVID-19 akutnu respiratornu bolest. Virus je uzrok epidemije novog koronavirusa. Genomsko sekvenciranje je pokazalo da je to pozitivni, jedno-lančani RNK koronavirus i sadrži 29.903 nukleotida.

Mnogi rani slučajevi bili su povezani sa velikom pijacom morskih plodova i životinja u Wuhanu, a smatra se da virus ima životinjsko porijeklo. Redanjem genetskih sekvenci ovog virusa i drugih uzoraka virusa pokazala su sličnost sa SARS-CoV (79,5%) i koronavirusom šišmiša (96%). Zbog toga se smatra da porijeklo virusa vjerovatno dolazi od šišmiša, iako porijeklo od ljuskavaca (pangolini) nije isključeno.

Kako bi se izbjegla zabuna s bolešću SARS, Svjetska zdravstvena organizacija u svojim javnim istupima naziva virus kao "virus koji je izazvao bolest COVID-19".

## Virologija

### Infekcija

Prenos s čovjeka na čovjeka potvrđen je tokom pandemije novog koronavirusa SARS-CoV-2. Prenosi se preko respiratornih kapljica od kašljanja u rasponu od oko 2 m. Moguće se zaraziti i indirektno preko kontaminiranih površina. Virus se širi relativno brzo i lako među ljudima, te se procjenjuje da bi jedna oboljela osoba u prosjeku mogla zaraziti dvije do tri osjetljive osobe.

Preliminarna istraživanja ukazuju da virus može opstati na plastici i čeliku do tri dana, ali ne i na kartonu gdje može preživjeti ne više od jednog dana, i bakru na kojem virus može preživjeti ne više od četiri sata. Virus se inaktivira sapunom, koji destabilizuje njegov lipidni dvosloj.

Također, moguća je infekcija u toku inkubacijskog perioda virusa, ali to još nije u potpunosti dokazano, tako da takva asimptomatska vrsta prenošenja nije rasprostranjena, te da su infekcije uglavnom rezultat prenošenja virusa od pacijenata koji imaju stvarne simptome bolesti COVID-19.

### Rezervoar

Prve poznate infekcije virusnog soja SARS-CoV-2 desile su se u Wuhanu, međutim izvor zaraze ostaje nepoznat.

## Epidemiologija

Vjeruje se da se prvi poznati slučaj infekcije desio 17. novembra 2019. Virus se potom proširio na sve provincije u Kini, a onda i ostatak svijeta. Svjetska zdravstvena organizacija je 30. januara 2020. proglasila virus prijetnjom za međunarodno javno zdravstvo, a 11. marta 2020 proglasila pandemijom.

## Galerija

Elektronski mikrografi SARS-CoV-2

*
*
*
*
*

## Također pogledajte

* COVID-19
* Koronavirus
* Pandemija koronovavirusa 2019/2020.

## Dalje čitanje

* Brüssow H (mart 2020). "The Novel Coronavirus – A Snapshot of Current Knowledge". *Microbial Biotechnology*. **2020**: 1–6. doi:10.1111/1751-7915.13557. PMID 32144890.
* Habibzadeh P, Stoneman EK (februar 2020). "The Novel Coronavirus: A Bird's Eye View". *The International Journal of Occupational and Environmental Medicine*. **11** (2): 65–71. doi:10.15171/ijoem.2020.1921. PMID 32020915.
* World Health Organization (2020). Laboratory testing of human suspected cases of novel coronavirus (nCoV) infection: interim guidance, 10 January 2020 (Report). World Health Organization. hdl:10665/330374. WHO/2019-nCoV/laboratory/2020.1.
* World Health Organization (2020). WHO R&D Blueprint: informal consultation on prioritization of candidate therapeutic agents for use in novel coronavirus 2019 infection, Geneva, Switzerland, 24 January 2020 (Report). World Health Organization. hdl:10665/330680. WHO/HEO/R&D Blueprint (nCoV)/2020.1.

## Reference

## Vanjski linkovi

* "Koronavirusna bolest 2019 (COVID-19)". *CDC*.
* Mjere za spriječavanje infekcije tokom prikupljanja uzoraka za novi koronavirus – zzjzfbih.ba